Г1опа дуьххьара веана воцу Эвтархойн Ахьмад Чурттог1и йолчу аг1ор т1е а летта, дикка гена ваьллера. Бердк1ел аг1ора яккхийн тоьпаш етташ хеза дукха хан яра. Цунна ца хаьара имаман эскар мичахь ду. Суьйра коьртехула т1елатаро нохчашна цкъа а толам ца бохьура. Оьрсаша йина к1елонаш яккхийн хуьлура цигахь. Соьлжачу а воьссина, гуьйранна цу чохь хи к1езиг хиларх пайда а оьцуш, г1опа уллохьа г1оьртира Эвтахойн Ахьмад. Амма г1опа чохь , я гонаха боккха т1ом хаалуш бацара.